《翠林为梁隐居》
宋代·翟杰

溪山何地不蓬莱，绕屋千林翠作堆。金色点穿黄鸟过，练光拖散白云来。

野桥通处逢樵问，石榻阴时为客开。红紫楼头易消歇，莫移花药倚阑栽。

作者简介：翟杰，号朴庵，东莞（今属广东）人。高宗绍兴五年（一一三五）进士（清雍正《广东通志》卷三一）。孝宗淳熙七年（一一八○）为化州司户，创桂华书院。事见《宋元学案补遗》卷三六。